cyanic-selkie/wikianc huggingface dataset:
Morden (Manitoba)
Historia
Kummunrakentajien jälkeen alueelle asettuivat chippewat, creet ja assiniboinet, jotka asuttivat aluetta eurooppalaisten saapumiseen saakka. Tiettävästi ensimmäiset eurooppalaiset alueella olivat vuonna 1738 alueen läpi kulkenut tutkimusmatkailija Pierre La Vérendrye perheineen sekä viisikymmentä muuta seuralaista. Vuonna 1802 yksi North West Companyn perustajista Alexander Henry rakennutti turkiskauppa-aseman 3–4 kilometriä lounaiseen nykyisesta Mordenista. Pinancewaywiningin asema oli yksi etappi siirtolaisille, jotka kulkivat härkävankkureilla Yhdysvalloista Redjoen rantaa pitkin Red River Colonyyn. Aseman perustaminen toi alueelle myös runsaasti siirtolaisia, joista ensimmäisenä saapuivat métisit, jotka asuttivat Mordenin länsipuolella sijaitsevia alueita vuosikymmeniä. Myöhemmin saapuivat mennoniitat, jotka asettuivat Mordenin ja Redjoen väliselle alueelle. He viljelivät pääasiassa vehnää, kauraa, perunaa, vesimelonia ja erilaisia kukkakasveja.
Vuonna 1874 nykyisen kaupungin paikalle asettui Ontariosta kotoisin ollut Alvey Morden, joka toi tullessaan perheensä. Nopein ja helpoin reitti olisi kulkenut Yhdysvaltain kautta, mutta Morden perheineen oli Brittiläinen lojalisti eikä uskaltanut matkustaa tätä reittiä. Morden perheineen kulki hitaamapaa ja hankalampaa Dawson Routen reittiä pitkin. Heidän ainoa naapurinsa Mordenissa oli George Cram, joka oli perustanut oman maatilansa noin 2,5 kilometriä pohjoiseen. Kaupunki sai varsinaisen alkunsa vuonna 1882, kun Canadian Pacific Railway rakensi rautatien nykyisen Mordenin keskustaan. Kaupungin läpi virtaavasta Cheval Creekistä (nykyisin Dead Horse Creek) höyryveturit saivat vesitäydennystä, ja tämän vuoksi kaupunki nimettiin Chevaliksi. Nimi vaihdettiin muutamaa kuukautta myöhemmin Mordeniksi kaupungin ensimmäisen asukkaan mukaan. Rautatien rakentaminen sai kaupungin väkiluvun erittäin nopeaan kasvuun. 1900-luvun alussa läheiset Mountain Cityn ja Nelsonvillen kaupungit lähes autioituivat asukkaiden ja liikeyritysten muuttaessa Mordeniin. He jopa siirsivät mukanaan suurimman osan rakennuksista.
Morden virallistettiin kyläksi 1. toukokuuta 1895 ja sen ensimmäiseksi pormestariksi valittiin H. P. Hansen. Vuonna 1903 Mordenissa oli jo 1 500 asukasta ja se sai kaupunkioikeudet. Kaupungin väkiluku laski jonkin verran seuraavina vuosina, kun osa alkuperäisistä pioneereista muutti kauemmas länteen ja pohjoiseen. Vuonna 1914 kaupungin väkiluku oli enää 1 100 asukasta. Kaupungin väkiluku ei palautunut ennalleen ennen kuin ensimmäinen maailmansota oli päättynyt.
Ophrys eptapigiensis
Ophrys eptapigiensis on koruorhojen sukuun kuuluva kämmekkälaji. Sen pystyvartisessa kukinnossa on muutamia, hyönteistä muistuttavia kukkia. Kukassa huuli on viininpunainen, alhaalta samettinukkainen ja ylhäältä kiiltävä. Lähimmät kehälehdet ovat ohuet ja punertavat. Muut kehälehdet ovat kellanvihreitä.
Laji on kotoperäinen Rodoksen saarella Välimerellä. Ophrys eptapigiensis yhdistetään Ophrys fusca-lajiin.
Juha Kangas (ralliautoilija)
Juha Kangas (s. 23. joulukuuta 1973) on suomalainen, kilpauransa lopettanut ralliautoilija. Hän ajoi MM-ralleissa vuosina 1995–2004. Kaikkiaan Kangas ajoi urallaan 25 MM-osakilpailua, joista paras saavutus oli vuonna 1997 Ruotsin rallin N-ryhmän kolmas ja yleiskilpailun 13. sija.
Taustaa
Monen muun suomalaisen ralliautolijan tavoin Juha Kangas kasvoi maanviljelijäperheessä. Ensimmäisen kerran hän pääsi kotitilallaan traktorin ohjaimiin viisivuotiaana ja auton rattiin viitisen vuotta myöhemmin. Ensimmäisen rallinsa hän ajoi vuonna 1992 monien muiden aloittelevien rallikuskien tapaan takavetoisella F-ryhmän Ford Escortilla.
Kaksi vuotta myöhemmin Kangas voitti junioreiden Suomen-mestaruuden. Tämän ansiosta hän pääsi AKK:n nuorten kuljettajien valmennusryhmään, ja harrastus vaihtui vakavasti otettavaksi työksi, "pimeät" rallit nuotitettaviksi kilpailuiksi ja takavetoinen Escort nelivetoiseen Mitsubishiin.
Prodrive-sopimus
Vuonna 1998 Prodrive teki viiden vuoden sopimuksen Kankaan kanssa. Samana vuonna Uuden-Seelannin rallissa Kangas sai ajaa tehtaan kolmosautoa. Kartanlukijaksi tuli kokenut Pentti Kuukkala. Kilpailu päättyi ulosajoon 12. erikoiskokeella. Seuraavan vuoden aikana hän sai ajaa N-ryhmän Subarulla kuudessa kisassa, minkä jälkeen Subaru-sopimus purettiin. Kuudesta startistaan N-ryhmän Subarulla kolmessa Kangas ajoi maaliin ja kolmessa tuli keskeytys. Paras saavutus oli Production WRC -luokan eli N-ryhmän kolmas sija Portugalin rallissa 1999.
SM-sarjaa
Kaudet 2000 ja 2001 Kangas ajoi vuokratuilla Toyota Corolla WRC -autoilla SM-sarjaa ja molempina vuosina kauden päätteeksi yksityisellä N-ryhmän Mitsubishi Lancer Evolutionilla Australian MM-rallin.
Sopimus Suzukille
Kaudelle 2001 Kangas sai sopimuksen Suzukin tehdastiimiin FIA Junior WRC -sarjan ajamisesta Suzukin Super1600 -luokan Igniksellä. Seitsemästä startista neljä päättyi keskeytykseen eikä hän muissakaan yltänyt lähellekään luokan kärkeä. Niinpä sopimusta ei tuon kauden jälkeen uusittu.
Jäähdyttelyä Australiassa
Kausilla 2003 ja 2004 Kangas ajoi joitakin ralleja Australiassa paikallisen Les Walkden Racingin N-ryhmän Mitsubishilla kartanlukijanaan englantilainen Julia Rabbett. Vielä 2005 Kangas ajoi kotimaassa Lasse Hirvijärven kanssa Tunturirallin ja SM Vaakuna rallin ja päätti uransa Les Walkden Racingin Subaru Imprezan ratissa saman vuoden Canberran rallin yleiskilpailun kolmanteen sijaan.
Sosialistinen Vaihtoehto
Sosialistinen Vaihtoehto (SV) on kansainvälistä trotskilaista yhteistyöjärjestöä Komitea työväeninternationaalin puolesta (CWI) tukeva sosialistinen ryhmä Suomessa. Ryhmä perustettiin huhtikuussa 2002. Nykyään toimintaa on muun muassa Helsingissä, Turussa ja Oulussa. Ryhmä julkaisee samannimistä lehteä.
Aiheesta muualla
Sosialistisen Vaihtoehdon kotisivut
Suomen kristillinen rauhanliike
Suomen Kristillinen Rauhanliike on vuonna 1976 perustettu ekumeeninen järjestö. Sen tarkoituksena on herättää ja ylläpitää kristillisen uskon pohjalta nousevaa vastuuta ja toimintaa rauhan ja oikeudenmukaisuuden edistämiseksi. Yhdistyksen puheenjohtajana toimii Jussi Ojala.
Rauhanpalkinto
Järjestö myöntää vuosittain uudenvuoden päivänä eli kansainvälisenä kirkkojen rauhanpäivänä rauhanpalkinnon ruohonjuuritason rauhantyötä tehneelle henkilölle tai järjestölle.
Rauhanpalkinnon saajat:
NSU Prinz
NSU Prinz oli länsisaksalaisen NSU-tehtaan henkilöautomalli. Ensimmäinen Prinz oli kaksisylinterisellä, ilmajäähdytteisellä takamoottorilla varustettu nelipaikkainen sedan.
Vuodesta 1959 lähtien oli saatavilla coupé Sport Prinz jonka oli piirtänyt Franco Scaglione Bertonelta. Moottorina oli 583 cm3 bensiinimoottori.
Vuonna 1961 tuli myyntiin malli NSU Prinz 4, jossa oli aluksi 598 cm3 moottori. Vanhempaa mallia valmistettiin kuitenkin vuoteen 1962 asti. Prinz 4 muistutti muotokieleltään Chevrolet Corvairia mutta oli sitä pienempi. Kuten alkuperäinen Prinz, uusikin malli oli ilmajäähdytteisellä, kaksisylinterisellä takamoottorilla varustettu.
Tákis Fotópoulos
thumb|200px|Tákis Fotópoulos vuonna 2008. Tákis Fotópoulos (, s. 14. lokakuuta 1940 Chíos) on kreikkalainen yhteiskuntafilosofi ja taloustieteilijä, joka on perustanut inklusiivisen demokratian liikkeen. Fotópoulos tunnetaan pyrkimyksestä luoda synteesiä klassisen demokratia-ajattelun, libertaarisen sosialismin ja uusiin yhteiskunnallisiin liikkeisiin sisältyvien radikaalien virtauksen välillä. Hän toimi aiemmin tutkijana ja on kirjoittanut monia kirjoja sekä yli 600 artikkelia, jotka on julkaistu eri kielillä. Hän on The International Journal of Inclusive Democracy –julkaisun toimittaja. Kirjassaan Towards An Inclusive Democracy hän esittää inklusiivisen demokratia projektin perusteet. Fotópoulos asuu Lontoossa.
NSU Prinz
Vuodesta 1963 lähtien Prinz oli saatavilla nelisylinterisellä ilmajäähdytteisellä moottorilla. Vuonna 1965 Suomessa myytiin tällä tuhatkuutioisella moottorilla varustettua NSU Prinz 1000L -mallia, jossa oli 43 hevosvoimaa.
Tákis Fotópoulos
Varhaiset vaiheet
Fotópoulos syntyi Chíoksen saarella. Perhe muutti pian hänen syntymänsä jälkeen Ateenaan. Suoritettuaan Ateenan yliopistossa loppututkinnot taloustieteessä, yhteiskuntatieteessä ja oikeustieteessä, Fotópoulos muutti vuonna 1966 Lontooseen jatkaakseen opintojaan Ateenan yliopistosta saamansa apurahan turvin London School of Economy:ssa. Ateenassa hän oli opiskelijasyndikalisti ja –aktivisti ja jatkoi poliittista aktivismiaan Lontoossa ottaen osaa vuoden 1968 opiskelijaliikkeeseen. Hän osallistui myös Kreikan vallankumoukselliseen vasemmistoon kuuluvien organisaatioiden toimintaan kamppailussa vuosina 1967–1974 hallinnutta Kreikan sotilasjunttaa vastaan.
NSU Prinz
Muiden valmistajien versioita
Neuvostoliittolainen autonvalmistaja ZAZ teki vuonna 1967 Prinzistä kopion ZAZ 966, jossa oli moottorina 900 cm3 ilmajäähdytteinen 30 hevosvoiman V4. Myöhemmin moottorina oli 1 200 kuutiosenttimetrin ja 39 hevosvoiman kone. Lisenssillä Prinziä valmistettiin PRETISin tehtaalla Jugoslavian Sarajevossa. Autoa valmistettiin lisenssillä myös Argentiinassa Autoarin tehtaalla, enimmäkseen malleja II ja III/30.
Tákis Fotópoulos
Inklusiivinen demokratia
Fotópoulos loi inklusiivisen demokratian projektin vuonna 1997 (muotoilu on löydettävissä teoksesta Towards An Inclusive Democracy). Society & Nature –lehden ensimmäisessä pääkirjoituksessa todetaan:
”Päämääränämme on aloittaa suuresti kaivattu keskustelu uuden vapautukseen tähtäävän yhteiskunnallisen projektin kehittämisestä vasemmiston luovuttua nykyisessä historiallisessa tilanteessa perinteisestä roolistaan.”
NSU Prinz
Muiden valmistajien versioita
pienoiskuva|left|NSU Sport Prinz vuosimallia 1967.
Tákis Fotópoulos
Inklusiivinen demokratia
Samassa pääkirjoituksessa tarkennetaan, että tämä uusi projekti on synteesi demokraattisen, libertaarisen, sosialistisen ja vihreän ajattelun välillä. Näistä lähtökohdista alkanut dialogi on jatkunut lehden sivuilla ja siihen ovat ottaneet osaa libertaarisosialistit (esim. Kornílios Kastoriádis) yhteiskuntaekologit (esim. Murray Bookchin), vihreän liikkeen aktivistit ja tutkijat (esim. Steven Best).
Fotópouloksen lähtökohtana on ajatus nykyisestä moniulotteisesta kriisistä (joka on samalla sekä taloudellinen, ekologinen, yhteiskunnallinen, kulttuurinen että poliittinen), jonka syynä on vallan keskittyminen eliittien käsiin markkinatalouden, edustuksellisen demokratian ja vastaavien hierarkkisten rakenteiden seurauksena. Tasa-arvoiseen vallanjakoon perustuva inklusiivinen demokratia ei ole Fotópoulokselle pelkkä utopia (sanan negatiivisessa merkityksessä) tai ”visio”, vaan mahdollisesti ainoa keino ratkaista nykyinen kriisi, sillä sen syntymiseen viittaavat kehityssuuntaukset ovat nähtävillä ympäri maailmaa. Fotópoulos kannattaa markkinoiden lakkauttamista, joka on taloudelliseen demokratiaan viittaava osa laajempaa inklusiivisen demokratian ohjelmaa. Hänen esittämässään demokraattisen talouden mallissa ei ole valtioita, markkinoita tai rahataloutta. Samalla hän pitää kuitenkin taloudellista demokratiaa aivan yhtä tärkeänä osana inklusiivista demokratiaa kuin esim. poliittista eli suoraa demokratiaa, ekologista demokratiaa ja yhteiskunnallista demokratiaa.
Itävallan alle 20-vuotiaiden jääkiekkomaajoukkue
Itävallan alle 20-vuotiaiden jääkiekkomaajoukkue edustaa Itävaltaa jääkiekon nuorten maailman­mestaruus­kilpailuissa. Pääsarjassa joukkue on ollut vuosina 1981, 2004, 2010, 2021 ja 2022.
Steve Lee
thumb|Steve Lee
Steve Lee (1963–2010) oli sveitsiläisen hard rock-yhtye Gotthardin laulaja. Lee kuoli liikenneonnettomuudessa 47-vuotiaana.
Australian maastopalot 2019–2020
pienoiskuva|300x300px|Palo- ja pelastushenkilökunta Werombissa, Sydneyn lounaisosassa matkalla suojaamaan rakennuksia maastopalolta. Australian maastopalot 2019–2020 olivat Australian viime vuosikymmenten tuhoisimpiin kuuluva maastopalojen sarja. Tulipaloissa on kuollut yli 20 ihmistä, ja pelkästään Uuden Etelä-Walesin osavaltiossa on tuhoutunut 2 000 taloa.
Laajuus
Tulipaloja on esiintynyt Australian kaikissa osavaltioissa, mutta väkiluvultaan suurin osavaltio Uusi Etelä-Wales on kärsinyt pahiten. Suurkaupungeista Melbourne ja Sydney ovat peittyneet ajoittain savuun, ja ilmanlaatu on ollut niissä harvinaisen huono. Palojen laajuus on vaihdellut yksittäisistä rakennuspaloista monien hehtaarien massiivisiin suurpaloihin. Suurimmat palot ovat jatkuneet useiden kuukausien ajan.
Tuhoalueen laajuus on yhteensä yli seitsemän miljoonaa hehtaaria eli enemmän kuin Belgian ja Tanskan pinta-alat yhteensä. Se on enemmän kuin Amazonin metsäpalojen laajuus vuonna 2019. Australian ympäristöministeri Sussan Ley arvioi, että melkein kolmasosa Uuden Etelä-Walesin koaloista on saattanut kuolla tulipaloissa, ja koalojen elinympäristöstä on tuhoutunut saman suuruinen osuus.
Syttymissyyt
Victorian osavaltion palopäällikön mukaan salamat ovat Victorian palojen suurin aiheuttaja. Myös esimerkiksi Uuden Etelä-Walesin Gospers Mountanilla lokakuussa 2019 alkanut suurpalo alkoi salamaniskusta.
Noin sadasosa vuoden 2019 paloista on voitu osoittaa tahallaan sytytetyiksi. Tulipalojen tahallisesta sytyttämisestä on Uuden Etelä-Walesin osavaltiossa 6. tammikuuta 2020 mennessä nostettu syyte 24 henkilöä vastaan. Kaikkiaan 183 henkilöä on joutunut oikeustoimien kohteeksi tulenkäsittelyyn liittyvistä rikkomuksista, jotka on tehty 8. marraskuuta 2019 jälkeen. Asiantuntijoiden mukaan laajat tulipalot houkuttelevat tuhopolttajia sytyttämään lisää paloja.
Leviämissyyt
Tulipaloja ovat ruokkineet ennätyshelteet, pitkäaikainen kuivuus, hyvin alhainen ilman- ja maan kosteus sekä ihmisen laiminlyönnit.
Joidenkin australialaisten parlamentaarikkojen mielestä tilannetta on pahentanut hallittujen kulotusten vähentäminen ja nykyiset ympäristölait, jotka rajoittavat maanomistajien valtaa hoitaa omaa maataan maastopalojen rajoittamiseksi. Hallittujen kulotusten hyödyllisyyttä ei ole kuitenkaan pystytty osoittamaan.
Ilmastonmuutoksen merkitys
Tulipalojen saama mediahuomio on herättänyt keskustelua ilmastonmuutoksen vaikutuksesta palojen laajuteen niin median kuin poliitikkojenkin keskuudessa.
Helsingin yliopiston professori Petteri Uotilan mukaan Australian ilmasto on lämmennyt yli yhden asteen vuoden 1910 jälkeen. Ilmaston lämpeneminen on kuivattanut Australiassa maata ja lisännyt metsäpalojen riskiä.
Jotkut tutkijat ovat yhdistäneet myös dipoli-ilmiön voimistumisen ilmastonmuutokseen. Professori Uotilan mukaan dipoli-ilmiön voimistumisen syistä ei ole varmuutta, mutta suoraa yhteyttä ilmaston lämpenemiseen on vaikea nähdä.
Monet ilmastonmuutokseen skeptisesti suhtautuvat poliitikot ovat torjuneet ilmastonmuutoksen vaikutuksen paloihin. Australian uskonnollista oikeistoa edustava pääministeri Scott Morrison kielsi ilmastonmuutoksen vaikutuksen paloihin ja ilmaisi huolensa päästöjen rajoittamisen vaikutuksista maan taloudelle. Morrison sai ulostulostaan paljon kritiikkiä niin tutkijoilta kuin kansalaisilta.
Lovastatiini
Lovastatiini (C24H36O5) on statiineihin kuuluva lääkeaine, jota käytetään veren korkean kolesterolipitoisuuden laskuun muun muassa sepelvaltimotaudin hoidossa.
Lääkeaineen löytäminen ja synteesi
Lovastatiinin eristi ensimmäisen kerran Alfred Alberts vuonna 1978 Aspergillus terreus -homeesta työskennellessään Merckillä. Vuotta myöhemmin japanilaisen Sankyon tutkijat löysivät sitä Monascus ruber -sienestä. Yhdisteen havaittiin olevan voimakas HMG-CoA-reduktaasin estäjä ja siten estävän elimistön kolesterolisynteesiä ja alentavan kolesterolipitoisuutta. Lovastatiini oli ensimmäinen Yhdysvalloissa FDA:n hyväksymä statiini ja tuli markkinoille vuonna 1987. Lovastatiinille on kehitetty useita kokonaissynteesimenetelmiä, mutta kaupallisesti tehokkain tapa valmistaa yhdistettä on bioteknisesti fermentoinnin avulla käyttäen A. terreus- tai M. ruber -kantoja. Lovastatiinin patentti umpeutui Yhdysvalloissa vuonna 2002. Lovastatiinista voidaan syntetisoida muita statiineja kuten simvastatiinia.
Toimintamekanismi ja käyttö
Lovastatiini on aihiolääke, joka metaboloituu eläimillä maksassa CYP3A4-entsyymin vaikutuksesta. Yhdisteen laktonirengas hydrolysoituu ja muodostuva tuote sitoutuu erittäin voimakkaasti HMG-CoA-reduktaasiin inhiboiden sen toiminnan. Täten kolesterolisynteesi estyy ja erityisesti LDL-kolesterolin määrä vähenee. Lovastatiini on lipofiilinen eli rasvahakuinen yhdiste, minkä vuoksi sen ottaminen aterioiden yhteydessä parantaa sen tehoa.
Ei tää lama päähän käy
Ei tää lama päähän käy on punkyhtye Kakka-hätä 77:n järjestyksessään kolmas EP-levy. Se julkaistiin elokuussa 2009 levymerkillä Combat Rock Industry. Albumi nousi Suomen virallisen singlelistan sijalle 3.
Handsfree
thumb|Handsfree Handsfree viittaa laitteisiin, joita voidaan käyttää ilman käsiä (esimerkiksi äänikomennoin) laitteesta, jota voidaan käyttää käsien minimaalisella käytöllä, sekä laitteesta, jossa ohjaimet on asetettu niin, että kädet ovat vapaana tekemään jotain muuta asiaa samalla (esimerkiksi ajaminen). Tyypillinen handsfree-laite on matkapuhelimeen liitettävä apulaite, kuten mikrofoni- ja korvakuulokeyhdistelmä, jonka avulla voidaan puhua puhelimeen pitämättä sitä kädessä.
Ei tää lama päähän käy
EP:stä on julkaistu neljä eri painosta, joissa kansikuvissa esiintyvät Jyrki Katainen, Alexander Stubb, Ben Zyskowicz ja Sauli Niinistö.
Riku Niemi Orchestra
Riku Niemi Orchestra (RNO) on vuonna 2005 perustettu rytmimusiikin ammattiorkesteri. Sen 25-henkisen orkesterikokoonpanon muodostavat big band ja jousisoitinryhmä. RNO esiintyy myös solistiorkesteri- ja kamarikokoonpanoina.
Handsfree
Suomessa matkapuhelimen käyttö ilman handsfree-laitetta ajon aikana kiellettiin vuoden 2003 alusta lähtien.
Riku Niemi Orchestra
Riku Niemi Orchestra kutsuu itseään koko Suomen orkesteriksi. RNO:n kotipaikka on Helsinki, mutta orkesteri konsertoi säännöllisesti eri puolilla maata. Kesään 2023 mennessä RNO on esiintynyt yhteensä 134 paikkakunnalla Suomessa.
RNO:n ohjelmisto koostuu viihde- ja rytmimusiikin kotimaisten ja kansainvälisten klassikoiden lisäksi rohkeista poiminnoista musiikin eri tyylisuunnista. RNO myös tilaa teoksia kotimaisilta rytmimusiikin säveltäjiltä ja sovittajilta.
Riku Niemi Orchestran vakituiseksi solistiksi oli kiinnitettynä vuosina 2006–2013 Jorma Kääriäinen. RNO:n solisteina ovat lisäksi esiintyneet sen omien muusikoiden ohella useat suomalaiset ja kansainväliset eturivin artistit.
Riku Niemi Orchestra säesti esiintyjiä Suomen urheilugaalassa vuosina 2012–2016.
Gilles Berolatti
Gilles Berolatti (s. 4. toukokuuta 1944 Pariisi) on ranskalainen entinen miekkailija. Hän kilpaili kesäolympialaisissa 1968 Méxicossa ja oli mukana voittamassa kultaa floretin joukkuekilpailussa. Kesäolympialaisissa 1972 Münchenissä hän sai siinä joukkueineen pronssia.
Misterbianco
Misterbianco (italiaksi Misterbianco, sisiliaksi Mustarjancu) on kunta Catanian metropolikaupungissa, Sisiliassa, Etelä-Italiassa. Sen asukasluku on vajaat 50 000 ja pinta-ala 37 km². Kunta sijaitsee Etnatulivuoren juurella ja sen korkein kohta 210 m.
Misterbiancon nimi juontuu Munasterium Album -nimisestä luostarista, joka sijaitsi kunnan tämänhetkisen keskustan alueella. Luostari kuitenkin tuhoutui Etnan purkauksessa vuonna 1669, jolloin tuhoutui myös kunnan vanha keskusta.
Kameruninvarpuspöllö
Kameruninvarpuspöllö (Glaucidium sjostedti) on pöllöihin kuuluva lintu. Se on saanut tieteellisen nimensä ruotsalaisen luonnontieteilijän Yngve Sjöstedtin mukaan.
Sitä tavataan Kamerunissa, Keski-Afrikan tasavallassa, Kongon tasavallassa, Kongon demokraattisessa tasavallassa, Päiväntasaajan Guineassa, Gabonissa ja Nigeriassa.
Sen luontaista elinpiiriä ovat subtrooppiset tai trooppiset kosteat alavat metsät.
Ophrys persephonae
Ophrys persephonae on koruorhoihin kuuluva kämmekkälaji. Sen pystyvartisessa kukinnossa on muutamia hyönteistä muistuttavia kukkia. Kukassa huuli on viininpunainen, keltareunainen. Sen puolivälissä kulkee valkea W-kuvio, jonka yläpuolelta huuli on kiiltävä, alapuolelta samettinukkainen. Kaksi lähintä kehälehteä ovat kapeat, vihreät ja keltareunaiset. Muut kehälehdet ovat kellanvihreitä.
Laji on kotoperäinen Ródoksella. Ophrys persephonae yhdistetään Ophrys fusca -lajiin.
Jacques Dimont
Jacques Dimont (2. helmikuuta 1945 Carvin – 31. joulukuuta 1994 Avignon) oli ranskalainen miekkailija. Hän kilpaili vuoden 1968 kesäolympialaisissa Méxicossa ja oli siellä mukana voittamassa kultaa floretin joukkuekilpailussa.
Jules Keignaert
Jules Keignaert (15. kesäkuuta 1907 Tourcoing – 26. toukokuuta 1994 Neuville-en-Ferrain) oli ranskalainen vesipalloilija. Hän kilpaili vuoden 1928 kesäolympialaisissa Amsterdamissa ja kuului siellä pronssia saaneeseen joukkueeseen.
Päivän peili
Päivän peili on Yleisradion radiouutisten illan päälähetyksen entinen nimi. Maaliskuusta 2012 alkaen lähetys on tunnettu yksinkertaisesti nimellä "Yle Uutiset". Lähetys kuullaan suorana arkisin ja viikonloppuisin klo 17.00–17.10 Radio Suomessa ja Yle Radio 1:ssä.
Lähetyksen kesto on ollut vuoden 2018 alusta 10 minuuttia, sekä arkisin että viikonloppuisin. Yllättävissä, isoissa uutistilanteissa klo 17:n lähetys voi olla pidempi kuin 10 minuuttia. Vuosina 2008–2016 lähetyksen kesto oli arkisin 20 minuuttia ja vuonna 2017 15 minuuttia. Aiemmin 2000-luvulla kesto vaihteli 15 minuutin ja puolen tunnin välillä. Viikonloppulähetysten pituus vaihteli 10 ja 15 minuutin välillä.
Ohjelma päättää Ylen radiokanavilla illan suorat uutislähetykset, jotka kestävät yli viisi minuuttia. Klo 17 jälkeiset uutislähetykset ovat pääasiassa sähkelähetyksiä, joiden kesto on noin kaksi minuuttia. Lisäksi Radio Suomessa kuullaan klo 21.15–21.45 Päivä tunnissa -uutiskertaus. Ohjelma sisältää uusintana aineistoa, jota on esitetty tavallisissa uutislähetyksissä.
Yläneenjoki
Yläneenjoki on 38 kilometriä pitkä joki Pöytyällä Yläneellä Varsinais-Suomessa. Se laskee Säkylän Pyhäjärveen ja kuuluu Eurajoen vesistön Pyhäjärven valuma-alueeseen. Yläneenjoki on pinta-alaltaan 239 km² suuruisen Yläneenjoen valuma-alueen laskujoki. Se laskee Pyhäjärveen sen eteläpäässä Pehkurannan länsiosassa Kromonokan vierestä. Joen keskimääräinen virtaus vaihtelee vuosittain pääasiassa sademäärien mukaan 1,2−3,0 m³/s.
Valuma-alueen kuvaus
Joki virtaa pääosin entisen Yläneen kunnan alueella Pöytyällä, mutta sen latvat ulottuvat myös Oripään ja Loimaan (Alastaro) puolelle. Valuma-alueesta 22 % on peltoa.
Tärkeimmät sivuhaarat ovat Yläneenjoen alkujuoksulta lukien seuraavat ojat (suluissa on näiden yhtymäkohta alajuoksulta mitattuna).
Joki jatkuu Peräsuonojasta vielä Makkarkosken kylän läpi 5,3 kilometriä. Latvavesien valuma-alue on 27,3 km². Muita Yläneenjoen sivuhaarjoja ovat Yläneen Myllyoja, Lietsanoja, Kärrilänoja, Imponoja, Vehmasoja, Kiimassuonoja, Tourulanoja, Oripään Myllyoja, Liinoja, Vuotavanoja ja Kullansuonoja.
Nathanael af Schultén nuorempi
pienoiskuva Nathanael Gerhard af Schultén nuorempi (16. kesäkuuta 1794 Nauvo – 5. elokuuta 1860 Turku) oli matematiikan professori ja kanslianeuvos.
Yläneenjoki
Veden laatu ja suojelutyö
Yläneenjoen suurimmat kuormittajat ovat maatalous ja haja-asutus, joiden päästämät ravinteet kulkeutuvat joen mukana myös Pyhäjärveen. Typpikuormitys Pyhäjärveen oli 1980-luvulla 123 tonnia, 1990-luvulla 158 tonnia ja 2000-luvun alkupuoliskolla 184 tonnia vuodessa. Fosforikuormitus oli samaan aikaan vastaavasti 8,4 tonnia, 8,1 tonnia ja 8,3 tonnia vuodessa. Viemäreiden vuoto aiheutti 1990-luvun alkupuoliskolla yli 20 % näytteistä huonoja tuloksia. Suojelutoimien johdosta tilanne on parantunut huomattavasti ja huonoja näytteitä on saatu enää alle 10 %.
Nathanael af Schultén nuorempi
Af Schulténin vanhemmat olivat professori, senaattori Nathanael Gerhard af Schultén vanhempi ja Jacobina Theodora Finckenberg. Hän valmistui filosofian maisteriksi Uppsalassa 1815 ja siirtyi sitten Turkuun, missä julkaisi merkittävän tutkimuksen De motu corporum libera in medio resistente (1815–1817). Sovelletun matematiikan dosentiksi Turun Akatemiaan hänet nimitettiin 1816 ja matematiikan ja fysiikan apulaiseksi 1817. Matematiikan professorina af Schultén toimi 1826-1855, vt. matematiikan professori hänestä oli tullut jo 1824. Af Schultén teki vuonna 1824 omalla kustannuksellaan opintomatkan Ruotsiin, Englantiin, Ranskaan, Saksaan ja Tanskaan.
Yläneenjoki
Veden laatu ja suojelutyö
Suojelutyö on alkanut 1990-luvun puolessavälissä. Ojien virtausta on hidastettu patoamalla niille laskeutusaltaita, suodattimia ja rakentamalla kosteikkoja, joiden läpi ojien vedet kulkeutuvat. Peltojen reunoille on jätetty suojavyöhykkeitä, jotta sadevedet eivät kuljettaisi kiintoainesta ojiin. Suodatinkenttiä, laskeutumisaltaita ja koskeikkoja ovat esimerkiksi Kiimassuonojan kenttä, Susiniemen koskeikko, Imponojan kosteikko, Tourulan patoallas-kosteikko ja Liinojan padot.
Nathanael af Schultén nuorempi
Af Schultén oli paitsi pidetty opettaja, myös tuottelias tutkija, joka julkaisi useita kymmeniä tutkimuksia aritmetiikan, algebran, geometrian, matemaattisen analyysin, mekaniikan ja optiikan kysymyksiä. Ruotsin tiedeakatemia palkitsi hänet 1819 sarjateorian tutkimuksesta. 1829 hänen julkaisemansa tutkimus Note sur la tension des fils élastiques, jossa oikaistiin eräs Joseph-Louis Lagrangen virhe, herätti suurta huomiota. Myös hänen väitöskirjasarjaansa Strödda anteckningar rörande grunderna af aritmetiken och geometrien (1849–1852) pidettiin ansiokkaana. Vuonna 1841 af Schultén julkaisi Suomen kouluissa sittemmin pitkään käytössä olleet logaritmitaulut. Af Schultén oli Suomen Tiedeseuran perustajia ja sen ensimmäinen pysyvä sihteeri 1838-1855. Af Schulténille myönnettiin ansioistaan kanslianeuvoksen arvo.
Af Schulténin puoliso vuodesta 1832 oli Agatha Eleonora von Knorring (k. 1886).
Viron venäläinen puolue
Viron venäläinen puolue oli toinen Viron kahdesta puolueesta, jotka ilmoittivat ajavansa vironvenäläisten asiaa. Puolue perustettiin 1993, ja se koki jatkavansa vuosina 1920–1940 toimineen Viron venäläisen kansallisliiton perinteitä. Puolue kiellettiin vuonna 1940 ja monet sen johdosta ja osa tavallisista jäsenistä joutuivat vainojen kohteiksi.
Puolueen nimi oli vuodelta 1994, jolloin se sai parlamenttivaaleissa 1994 edustajan Riigikoguun. Viron venäläisellä puolueella oli edustajia kunnan- ja kaupunginvaltuustoissa Tallinnassa, Paldiskissa, Narvassa, Kallasteessa ja Maardussa. Parlamenttivaaleissa 2003 ja 2007 puolue ei saanut valtiopäiväedustusta. Se jäi 5 %:n äänikynnyksen alle saaden enää vain 0,2 % äänistä. Viron venäläisen puolueen viimeisenä puheenjohtajana toimi Stanislav Tserepanov.
Viron venäläinen puolue päätti yhdistymisestä Sosiaalidemokraattisen puolueen kanssa 12. tammikuuta 2012.
Don Huonot
Don Huonot on vuosina 1989–2003 ja 2010 sekä vuodesta 2014 toiminut suomalainen rockyhtye, jonka viimeisen kokoonpanon muodostivat laulaja-kitaristi Kalle Ahola, rumpali Jussi Chydenius, basisti Jukka Puurula ja kitaristi Kie von Hertzen. Yhtye julkaisi aktiiviuransa aikana seitsemän albumia. Kaupallinen läpimurtoalbumi oli Hyvää yötä ja huomenta (1997), josta tuli myös yhtyeen menestynein, platinamyyntiin yltänyt albumi.
Yhtye päätti uransa vuonna 2003 kolmeen loppuunmyytyyn jäähyväiskonserttiin Helsingissä Tavastia-klubilla keväällä julkaistun Paha Kesä -EP:n ja usean festivaaliesiintymisen jälkeen. Yhtye on kuitenkin soittanut reunion-konsertteja hajoamisen jälkeen.
Perustaminen ja demosessiot
Yhtyeen perustivat helsinkiläiset koulutoverit Kalle Ahola ja Jussi Chydenius alun perin nimellä George Nirvana Klubi. Sillä nimellä yhtye vuoden koossa olleena äänitti ensimmäisen demonauhansa loppukesällä 1989 ja muutti nimensä Don Huonoiksi. Kitaristi Tuomo Aitta vaihtui samalla Joonas Pirttilään. Yhtye esiintyi uudella kokoonpanolla ensimmäistä kertaa 13.10. Lepakossa taidelukioiden juhlissa. Don Huonojen demo herätti jonkin verran huomiota: esimerkiksi Radio Cityn Kimmo Helistö kehui sitä Kaikuja kellareista -ohjelmassaan, ja syksyllä Don Huonot konsertoi useasti pääkaupunkiseudulla. Basistiksi vaihtui Mikko Mäkelä.
Alkuvuodesta 1990 valmistui toinen demo ja samalla Don Huonot alkoi suunnitella omakustannesinglen tekoa kummatkin demot nauhoittaneen Mikko Karmilan johdolla. Omakustannesingle "Aavaa preeriaa / Onko trubaduuri kuollut?" äänitettiin loppukeväästä, ja singlen kansisessioihin saapumatta jääneen basisti Mikko Mäkelän tilalle otettiin Jussi Chydeniuksen luokkatoveri Jukka Puurula. Albumimaisesti aukeavat singlen kannet suunnitteli Petteri Vilkki, jonka kanssa Don Huonot teki yhteistyötä koko yhtyeen uran ajan. Juhannuksena Don Huonot sijoittui kolmanneksi bändikilpailussa Kalajoella. Syksyllä Don Huonot palkattiin soittamaan MTV3:n perhesarjassa Ruusun aika, ja yhtye sai rahaa äänittää kolmannen demonsa (Pieniä sieviä sieniä / Manaajagerin kuolema / D on huono t), jota käytettiin sarjassa. Samoihin aikoihin Don Huonojen manageri Misse Malkov tuotti yhtyeelle videon omakustannesinglestä. Video kuvattiin Moskovassa, jossa yhtye esiintyi televisioidussa kansainvälisessä yhtyekilpailussa. Syyskuussa Don Huonot piti Helsingin Natsalla singlenjulkaisukonsertin, jonne yhtye houkutteli väkeä levy-yhtiöistä ja ohjelmatoimistoista. Don Huonot solmi sopimuksen Pekka Aarnion johtaman Pyramid-levymerkin kanssa ja yhtye sai myös ohjelmamyyjän. Loppuvuoden 1990 sessiossa syntyi Don Huonojen ensimmäinen Pyramid-single "Pieniä sieviä sieniä".
Alkuajat levytyssopimuksen alla
Tammikuussa 1991 julkaistu "Pieniä sieviä sieniä" sai huomiota radiossa sekä musiikkilehdistössä, ja yhtyeen 7" vinyylilevy nousi silloisen Helsingin singlelistan kärkeen. Pieniä sieviä sieniä -video esitettiin Levyraadissa, jonka se voittikin, kuten tekivät vuosien varrella kuusi muutakin Don Huonojen kappaletta. Heinäkuussa Don Huonot äänitti ensialbuminsa Silmänkääntötempun. Albumin toinen single "Manimania" nousi valtakunnalliselle singlelistalle ja 13. lokakuuta julkaistu pitkäsoitto albumilistalle. Yhtye esiintyi muun muassa YLE:n radioimassa Härmärock-konsertissa joulukuussa. Vuoden päättäneissä eri viestinten vuosiäänestyksissä Don Huonot pärjäsi hyvin Vuoden tulokas -sarjoissa.
Tammikuussa 1992 Don Huonot teki pienen kiertueen. Yliopistokaupunkien klubeissa yleisö oli vastaanottavaista, mutta esimerkiksi Pohjanmaalla Ylivieskassa nuorten pitkätukkien orkesteri keräsi lähinnä vihaisia katseita. Keväällä Don Huonot nauhoitti seuraavan singlen "Hyrrän". Tuottajaksi yhtye pyysi Mats Huldénia. Toukokuussa julkaistusta singlestä tuli Don Huonojen ensimmäinen radiohitti. Pirttilä sai opiskelupaikan Tampereelta ja tiet yhtyeen kanssa erosivat. Kesän esiintymisiin yhtye pyysi kitaristi Kie von Hertzeniä, josta tuli myöhemmin pysyvä jäsen. Toisen albumin äänitykset alkoivat syksyllä, ja ennen vuodenvaihdetta yhtye julkaisi singlen Kapteeni koulukammo / Kaunis painajainen. Single nousi myyntilistoille ja jälkimmäinen kappaleista sai radiosoittoa.
Kameleontti (1993)
Vuoden 1993 helmikuussa julkaistiin Kameleontti ja yhtye pääsi kiertueelle heti albumin ilmestyttyä. Kesällä Don Huonot esiintyi muun muassa Ruisrockin sivulavalla. Kahdesta albumilta ylijääneestä kappaleesta ja kolmesta remix-versiosta yhtye kokosi Mutanttikameleontti-EP:n. Kalle Ahola näytteli syksyllä kuvatussa Raimo O. Niemen elokuvassa Kissan kuolema. Yhtye aloitti samaan aikaan seuraavan albumin nauhoitukset.
Verta, pornoa ja propagandaa
Keväällä 1994 Don Huonot julkaisi singlen "Kauas pois". Kesäkuussa julkaistiin Verta, pornoa ja propagandaa, joka sisälsi kaikki valmiiksi saadut 13 kappaletta. Nimikappaleen lisäksi myös Costi Snellmannin kanssa duettona lauletulle "Kissaihmiset"-kappaleelle kuvattiin video. Kappaleesta tuli yhtyeen siihen asti isoin hitti. Syksyllä yhtye teki ensimmäisen laajan kiertueensa.
Kaksoisolento ja läpimurron alku
Vuoden 1995 maaliskuussa yhtye teki akustisen kiertueen, joka nimettiin uuden "Aurinkotanssi"-singlen mukaan. Kesäkuussa Don Huonot julkaisi "Avaruuden lehmipaimen" -singlen. Kumpikaan näistä singleistä ei päätynyt kesän esiintymisten välissä nauhoitetulle Kaksoisolento-albumille. Syksyllä julkaistulta neljänneltä levyltä ilmestyi "Seireeni / Sininen yö" -single. Kumpikin kappale sai runsaasti radiosoittoa. "Seireenille" tehtiin myös video, jonka ideointiin yhtye pääsi ensimmäistä kertaa itsekin kunnolla vaikuttamaan. Video ja koko Kaksoisolento-kiertue tehtiin Jussi Chydeniuksen suunnitteleman mustavalkoisen logon innoittamissa lavasteissa. Video palkittiin vuonna 1995 Kultaisella Muuvilla. Don Huonojen maine liveyhtyeenä oli kasvanut, ja kiertue keräsi varsin paljon yleisöä. Rocklehtien vuosiäänestyksissä yhtye oli korkealla ja eräässä rocklehdessä "Seireeni" valittiin vuoden kappaleeksi.
Huhtikuussa 1996 Don Huonot teki yhteiskiertueen Suburban Tribe -yhtyeen kanssa ja julkaisi Sirkuksessa-EP:n, jonka nimikkokappaleeseen Kie von Hertzen teki videon. Kahdella muulla EP:n raidalla yhtyeet coveroivat toisiaan. Kesällä Don Huonot esiintyi jälleen festivaaleilla, muun muassa ELMU:n Kansanjuhlassa Kaivopuistossa. Yhtyeen levytyssopimus Pyramid-levymerkin kanssa loppui lokakuussa julkaistuun Nämä päivät, nämä yöt -kokoelmalevyyn. Kie von Hertzen ohjasi "Kauas pois" -kappaleelle videon, ja singlenä julkaistiin Suburban Tribe -cover "Öinen salaisuus". Yhtyeiden yhteinen "Sirkuksessa"-video voitti 1996 Kultaisen muuvin. Valokuvaaja Jouko Lehtola kuvasi ensi kertaa yhtyeen kanssa.
Läpimurto ja albumi Hyvää yötä ja huomenta
Seuraavan levyn tuottajaksi valittiin Jussi Chydeniuksen veli Kalle Chydenius. Huhtikuussa Don Huonot allekirjoitti levytyssopimuksen BMG Finlandin kanssa. Suurimpana puolestapuhujana yhtyeen epäröivälle uudelle tuotantopäällikölle Asko Kalloselle toimi Katja Ståhl. Yhtye itse pelkäsi hajoamista, ellei levymyynti kasvaisi. Yhtye äänitti albumia kesällä esiintymisten välissä. Heinäkuussa BMG julkaisi uudella Terrier-levymerkillään singlen "Riidankylväjä". Hyvää yötä ja huomenta -albumi julkaistiin 12. syyskuuta 1997. Samana päivänä Don Huonot soitti MTV3:n musiikkiohjelma Jyrkin suorassa tunnin pituisessa lähetyksessä uusia ja vanhoja kappaleita. Yhtye lähti tiiviille kiertueelle ja teki 30 esiintymistä 40 päivässä. Konsertit olivat lähes kaikkialla loppuunmyytyjä, ja uusi levy pysyi listaykkösenä seitsemän viikkoa peräkkäin. Seuraavina singleinä julkaistiin "Hyvää yötä ja huomenta" ja "Viiden tähden sekopää". Albumia myytiin platinalevyyn oikeuttava määrä vuoteen 1998 mennessä.
Piikkilankaa-kiertue ja lisää mainetta
Alkuvuodesta 1998 Don Huonot sai kolme Emma-palkintoa ja lähti Piikkilankaa-kiertueelle, jonka aikana se esiintyi sekä akustisesti että sähköisesti. Piikkilankaa-EP sisälsi remiksauksia sekä venäjänkielisen ja Kari Tapion laulaman version nimikappaleesta. Kesällä yhtye esiintyi innostuneelle yleisölle muun muassa Ilosaarirockissa ja Ruisrockissa. Korson Ankkarockissa Don Huonot soitti arviolta 50 000 ihmiselle.
1990-luvun loppuajat
pienoiskuva|Don Huonot Down By The Laiturissa 1999. Vuoden 1999 alussa yhtye esiintyi Yle TV1:n Top 40 -ohjelman viisivuotislähetyksessä. "Tule sellaisena kuin olet", jonka videolla Don Huonot esiintyi drag queeneina, oli tulevan albumin ensimmäinen single. Se meni ilmestymisviikollaan virallisen singlelistan ykköseksi. Keväällä ilmestyi albumi Tähti, joka meni ilmestymisviikollaan listaykköseksi. Yhtye teki kiertueen ja julkaisi singlet "Kannibaali" ja "Tuulee" sekä jälkimmäisestä videon. Elokuussa Don Huonot matkasi Jäämeren rannalle Norjaan kuvaamaan neljännelle singlelle "Suojelusenkeli" videota, jonka ohjasivat Kie von Hertzen ja Pasi Pauni. Syyskuussa kahdessa Juhlaviikkojen telttakonsertissa vierailevine soittajineen juhlittiin Don Huonojen kymmenvuotista uraa. Loka–marraskuun kiertueelle Don Huonot pyysi mukaan Apulanta-yhtyettä ja kiertue sai nimekseen Torremolinos 2000. Samannimiselle EP:lle yhtyeet levyttivät neljä yhteistä kappaletta, joista "Pääkallokiitäjä" ja "Vapaata pudotusta" saivat radiosoittoa. Samainen EP myi platinaa.
Viimeinen albumi ja hajoaminen
Vuoden 2000 syyskuussa Don Huonot suunnitteli tekevänsä vielä yhden albumin. Yhtye äänitti keväällä singlen "Berliini". Kesällä Don Huonot esiintyi Nosturilla ja Vaasan Rantarockissa. Riku Mattilaa pyydettiin tuottajaksi uudelle albumille. Hän oli mukana esituotantovaiheessa, mutta luopui, kun Jussi Chydenius ilmoitti lähtevänsä yhtyeestä. Muut jäsenet kysyivät Antti Lehtistä mukaan yhtyeeseen ja päättivät lähteä jo varattuun studioon ilman tuottajaa.
Ahmed Aboutaleb
pienoiskuva|Ahmed Aboutaleb Ahmed Aboutaleb (29. elokuuta 1961 Beni Sidel, Marokko) on Alankomaissa sijaitsevan Rotterdamin kaupungin pormestari. Hän on Alankomaiden ensimmäinen marokkolaissyntyinen pormestari. Aboutaleb on puoluekannaltaan sosialidemokraatti (PvdA). Rotterdamin pormestarina Aboutaleb on myös alueellisten poliisivoimien toimielimen (Veiligheidsregio Rotterdam-Rijnmond) ylin päällikkö (korpsbeheerder). Meneillään olevana toimikautenaan Aboutaleb on ollut julkisen kritiikin kohteena muun muassa Hoek van Hollandin mellakan sekä hollantilaisten perinteiden, kuten sotaveteraanien unohtamisen takia.
Don Huonot
Viimeinen albumi ja hajoaminen
Talvella 2002 ensimmäisten miksausten valmistuttua Don Huonot kutsui Hiili Hiilesmaan mukaan äänityssessioihin ja hänen johdollaan aloitti nauhoitukset alusta. Vaikka kappaleiden rakenteet, tempot ja sovitukset menivät uusiksi, valtaosaa lauluraidoista pystyttiin käyttämään uusissakin versioissa. Kesäkuussa Don Huonot julkaisi singlen "Sydänpuu" ja aloitti festivaaliesiintymiset. "Merirosvoradio" julkaistiin toisena singlenä. Ennen albumin julkaisua yhtye kuvasi videon "Pyhimykseen" punavuorelaisella takapihalla. Albumin kahden kiertueen jälkeen "Lentohiekkaa" -kappaleeseen tehtiin myös meriaiheinen video, josta löytyy viittauksia yhtyeen tulevaan sovittuun lopettamiseen. Syyskuussa julkaistu albumi Don Huonot meni heti listaykköseksi ja myi kultaa 2002.
Don Huonot nauhoitti keväällä 2003 EP:n Paha kesä -EP, josta radiosoittoa sai kappale "Viimeinen kesä", ja esiintyi kesällä festivaaleilla. Kesän lopussa Don Huonot ilmoitti yhtyeen lopettavan toimintansa syksyn Tavastian keikkoihin lokakuussa 2003. Usein yhtyeen keikoilla vieraillut kitaristi Jarmo Saari pyydettiin mukaan.
Vuonna 2008 SonyBMG julkaisi kokoelma-albumin D On Huono T, joka sisältää jäähyväiskeikalta äänitettyjä kappaleita nimellä "Live at Tavastia 2003".
Yhtyeen paluut
Yhtye teki paluun konserttilavoille kesällä 2010 esiintymällä Ruisrockissa, Ankkarockissa ja Tavastialla. Yhtye soitti pitkäaikaisimmassa, vuosina 1992-2001 toimineessa kokoonpanossaan. Lisäksi konserteissa soitti Jarmo Saari, joka oli myös ennen yhtyeen hajoamista vierailijana Don Huonojen keikkakokoonpanossa sekä levyillä. Keväällä 2010 yhtye julkaisi Luurangot laatikossa -boksin, johon sisältyy remasteroituja albumeja ja DVD-materiaalia yhtyeen viimeisiltä keikoilta, Tavastialta vuodelta 2003. Boksiin kuuluivat myös uudelleenmasteroituina albumit Hyvää yötä ja huomenta, Tähti ja Don Huonot. Kalle Ahola totesi boksista:
Vuonna 2014 Don Huonot osallistui Ylen We Want More -ohjelmaan, jossa viisi uransa lopettanutta yhtyettä kasattiin hetkeksi uudelleen. Ohjelmaan kuului myös yhtyeiden yhteinen paluukeikka Espoon Barona Areenalla. Konsertti nähtiin televisiossa suorana lähetyksenä.
Keväällä 2015 yhtye teki 25-vuotisjuhlakiertueen. Uusi kokoelma Don Parhaat 1990-2015 nousi Suomen virallisella listalla sijalle 11.
Vuonna 2019 yhtye julkaisi uuden singlen ja soitti festivaalikeikkoja.
Musiikkityyli
Don Huonojen tyylilajiksi on sanottu poprockia ja taiderockia. Yhtyeen soinnille oli tunnusomaista taustalaulun runsas käyttö. Tämä juonsi juurensa jäsenien taustoista kamarikuorolaulajina. Proge- ja hard rock -vaikutteet lisääntyivät yhtyeen ilmaisussa entisestään Kie von Hertzenin liittymisen jälkeen. Ensimmäisien vuosien tyylilajien yhdistelemisestä yhtye siirtyi myöhempinä vuosinaan yhtenäisempään ja pelkistetympään ilmaisuun.
Kalle Aholan värikkäitä sanoituksia pidettiin alkuaikoina jopa vaikeina, minkä takia suursuosiota tuli vasta Hyvää yötä ja huomenta -albumin myötä, jossa sanoitukset olivat aiempaa yksinkertaisempia. Mieleenpainuvien tekstien ja sävellyksien lisäksi yhtye laajensi suomirockin palettia myös soinnin ja visuaalisen ilmaisun alueilla. Albumien sointia hiottiin usein pitkäksi venyneissä studiosessioissa. Uutta teknologiaa hyödynnettiin myös konserteissa. Visuaalisuudessaan yhtye koki huippunsa musiikkivideoillaan, jotka olivat näyttävyydessään edelläkävijöitä Suomessa. Yhtyeen useimpien videoesitysten takana vaikutti yhtyeen kitaristi Kie von Hertzen.
Lioré et Olivier H-246
Lioré et Olivier H-246 (myös Sud-Est LeO H-246) oli 1930-luvun lopussa Ranskassa suunniteltu nelimoottorinen lentovene.
Käyttö Suomessa
Rukajärven suunnalla tarvitaan 12.–13.8.1944 ilmakuljetusta Kuusjärven lähellä olevien joukkojen varustamiseksi. Rissalasta lähetettiin lentomestari Paasosen ohjaamana ranskalainen, nelimoottorinen avomerikäyttöön suunniteltu varustettu Liore et Olivier LeO H 246/1 -lentovene Tiiksjärvelle. Liore oli siirtynyt Marseillesta suomalaisten sissilentäjien käyttöön, mutta suuren kokonsa takia ei se soveltunut suunniteltuun tehtävään.
Tahyna Tozzi
Tahyna Tozzi (s. 24. huhtikuuta 1986) on australialainen malli, laulaja ja näyttelijä, joka tunnetaan parhaiten rooleistaan Emma Frostina X-Men Origins: Wolverine -elokuvassa sekä Perrinä Blue Water High -televisiosarjassa.
Albert Vandeplancke
Albert Désiré Vandeplancke (3. tammikuuta 1911 Tourcoing – 1. huhtikuuta 1939 Tourcoing) oli ranskalainen vesipalloilija ja uimari. Hän kilpaili kesäolympialaisissa 1928 Amsterdamissa ja kuului vesipallossa pronssia saaneeseen joukkueeseen. Lisäksi hän kilpaili 400 metrin vapaauinnissa ja 4 × 200 metrin vapaauintiviestissä. Hän oli olympialaisissa myös kilpailleen Paul Beulquen vävy.
Gavin Hammon
Gavin Hammon on yhdysvaltalainen ääninäyttelijä ja muusikko. Hammon tunnetaan rooleistaan Jack Woltzina videopeleissä The Godfather ja The Godfather: The Don's Edition, sekä Kennynä The Walking Dead-videopelistä.
Hammon soittaa rumpuja ska punk -yhtyeessä Dance Hall Crashers.
Ura
Hammon päätti tulla jo hyvin nuorena ääninäyttelijäksi oltuaan kiinnostunut kommunikaatiosta eri vastaanottimien kautta. Valmistuttuaan Denvillen Monte Vista High Schoolista vuonna 1992, hän pääsi opiskelemaan ääninäyttelemistä Sausalitoon VoiceTraxille. Hammon oli tuolloin Samantha Parisin ja Pat Fraleyn opeissa. Samalla hän kävi Sandy Schnarin ja Ned Lottin kursseilla.
Vuonna 1996 Hammon lähti opiskelemaan Berkeleyn yliopistoon Kaliforniaan kielitiedettä. Valmistuttuaan yliopistosta vuonna 2000 hän muutti San Franciscon Bay Arealle, jossa Hammon on tehnyt äänityötään mainoksissa ja videopeleissä vuodesta 2004.
Ciliwung
Ciliwungjoki on Jaavan saarella Indonesiassa virtaava 97 km pitkä joki. Ciliwung virtaa Indonesian Länsi-Jaavan provinssin ja Jakartan pääkaupunkialueen läpi. Joen alkulähde on Jaavan keskiosien vuoristossa ja se laskee Jakartan kohdalla Jaavanmeren Jakartanlahteen. Suurimmat kaupungit joen varrella ovat Jakarta ja Bogor.
Jakartan läpi virratessaan Ciliwungjoki tulvii usein. Tulvariskiä on yritetty pienentää padottamalla ja rakentamalla kanaaleita, mutta siitä huolimatta tuhoisat tulvat ovat Jakartassa yleisiä. Ciliwungjoen tulvauhkaa on laiminlyöty Jakartan kaupunkisuunnittelussa, kun kaupunki on kasvanut nopeasti. Ciliwungjoen tulvat ajavat satojatuhansia ihmisiä kodeistaan lähes joka vuosi.
Reamker
Reamker on kambodžalainen eeppinen runoelma, joka pohjautuu intialaiseen Ramayana-eepokseen. Ramayanan tapaan se on filosofinen allegoria, joka esittelee oikeudenmukaisuuden ja uskollisuuden ihanteita keskushahmojensa prinssi Raman ja kuningatar Sitan kautta. Reamker on oleellinen osa kambodžalaista kulttuuria, sen kohtauksia on kuvattuna Angkor Watin seinämaalauksiin ja kuninkaallinen baletti esittää niihin pohjautuvia tansseja. Tekstiversiot ovat peräisin 1500- tai 1600-luvuilta.
HMS Delhi
HMS Delhi (viirinumero D47) oli Britannian kuninkaallisen laivaston Danae-luokan kevyt risteilijä, joka palveli toisessa maailmansodassa.
Valmistus
Alus tilattiin Armstrong Whitworthilta, missä köli laskettiin 29. lokakuuta 1917. Alus laskettiin vesille 23. elokuuta 1918 ja otettiin palvelukseen kesäkuussa 1919.
Palvelus
Palvelukseen otettaessa alus liitettiin lippulaivaksi Atlantin laivaston 1. kevyt risteilijäviirikköön, jonka mukana alus oli Itämerellä. Itämerellä alus oli amiraali Gowanin osaston lippulaivana. Alus osallistui maailmanympäripurjehdukseen, jossa esiteltiin Kuninkaallisen laivaston mahtia maailman merillä. Alus liitettiin purjehdukselta jälkeen Välimeren laivastoon. Alus siirrettiin 18. marraskuuta 1924 telakalle, missä se oli aina vuoteen 1926. Palvelukseen palattuaan alus liitettiin Kiinan aseman 1. risteilijäviirikköön, missä alus oli vuoden 1928 loppuun. Alus siirrettiin joulukuussa 1929 lippulaivaksi Amerikan ja Länsi-Intian aseman 8. risteilijäviirikköön, mistä se siirrettiin 1932 Välimeren laivaston 3. risteilijäviirikköön. Alus palasi Englantiin maaliskuussa 1938 reserviin siirrettäväksi.
Toisen maailmansodan alkaessa alus palautettiin palvelukseen Kotilaivaston 12. risteilijäviirikköön valvomaan Pohjanmerta ja Norjan rannikkoa. Alus valtasi ennen vuoden loppua saksalaisen kauppalaivan Rheingoldin sekä pysäytti kauppalaiva Mecklenburgin, jonka miehistö upotti estääkseen valtauksen. Alkuvuodesta 1940 alus siirrettiin Gibraltarille Force H:hon. Alus osallistui muun muassa operaatio Hurryn suojaamiseen heinäkuussa, kun laivaston ilmavoimien koneet hyökkäsivät Cagliarin lentokentille. Alus siirrettiin Force H:stä Etelä-Atlantin alueen komentajan alaisuuteen, kuitenkin tukikohtana edelleen Gibraltar. Aluksen tehtävänä oli toimia Vichyn Ranskan Länsi-Afrikan alusmaihin (Kongo, Dakar) sijoitettuja laivastovoimia vastaan. Alus oli myös sulkemassa Gabonin rannikon satamia marraskuussa.
Alus oli 3. toukokuuta -31. joulukuuta 1941 Brooklynin laivastontelakalla Yhdysvalloissa muutettavana ilmatorjuntaristeilijäksi. Muutostyöt viimeisteltiin telakalla Englannissa huhtikuun alkuun mennessä. Palvelukseen palatessaan alus liitettiin osaksi Kotilaivastoa. Alukselle asennettiin muutostöissä viisi yhdysvaltalaista yksiputkista 5 tuuman 38 kaliiperin Mk 30 tykkiä, kaksi Mk 37 tulenjohtolaitetta, kaksi 2 naulan ja kahdeksan yksiputkista 20 millimetrin ilmatorjuntatykkiä. Alukselta poistettiin torpedoputket ja sille asennettiin täydellinen tutkajärjestelmä.
pienoiskuva|Delhi pommin osuttua 1942 Marraskuussa alus osallistui Pohjois-Afrikan maihinnousuun keskimmäisessä osastossa, joka suoritti maihinnousunsa Algeriaan. Alukseen osui 20. marraskuuta 1942 Algiersin lahdella lentopommi, joka aiheutti pahoja vaurioita. Alus siirrettiin Englantiin telakalle korjattavaksi, mistö se palasi palvelukseen maaliskuun lopulla 1943 Välimerelle osallistuen maihinnousuihin Sisiliassa heinäkuussa ja Salernossa syyskuussa 1943 sekä Anziossa tammikuussa 1944. Salernon edustalla alus kolaroi risteilijä HMS Ugandan kanssa alusten väistellessä ilmapommitusta, jolloin aluksen keula vaurioitui. Alus korjattiin merellä ja se pysyi palveluksessa sodan loppuun saakka